**ПОЈЕДНОСТАВЉЕЊЕ ПОСТУПКА ИЗДАВАЊА ВОДНЕ ДОЗВОЛЕ**

|  |  |
| --- | --- |
| **Назив административног поступка** | **Водна дозвола** |
| **Шифра поступка** | **16.03.0003** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Републичка дирекција за воде |
| **Правни оквир којим је уређен административни поступак** | * Закон о водама („Сл. Гласник РС“, бр. 30/2010-81, 93/2012-27, 101/2016-9) * Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017) |
| **Прописи које треба променити /донети/укинути да би се спровеле препоруке** | 1. Закон о водама („Сл. Гласник РС“, бр. 30/2010-81, 93/2012-27, 101/2016-9) 2. Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење и трошкове привредним друштвима и другим правним лицима, на шта указује то да се поступак спроводи након поступка издавања Извештаја о испуњености услова из водних услова, те је подносилац захтева дужан да покреће два поступка како би добио Водну дозволу.  Такође, надлежни орган неосновано захтева да се документација подноси у форми оригинала, чиме је нарушено једно од начела управног поступка - начело делотворности и економичности, по коме се поступак води без одуговлачења и уз што мање трошкова по странку.  Утврђивање односно модификовање обрасца захтева је потребно и како би се испоштовале одредбе Уредбе о прибављању и уступању података о чињеницама о којима се води службена евиденција („Сл. Гласник РС“, број 56/2017) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа, као и достављање доказа о уплати таксе који није у физичком облику и снабдевен печатом банке. Наведено треба да доведе до уштеде времена и трошкова за странку. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Спровођење поступка кроз једношалтерски систем** | **X** |  | **1, 2** | | **Документација** |  | | | | *Промена форме докумената* |  | **X** |  | | **Образац административног захтева** |  | | | | *Унапређење / Увођење обрасца захтева* | **X** |  | **2** | | *Електронско подношење захтева* |  | **X** |  | | **Престанак употребе печата (на захтеву)** | **X** |  | **2** | | |
| 1. **ОБРАЗЛОЖЕЊЕ** | |
| * 1. **Спровођење поступка кроз једношалтерски систем**   Предлаже се прибављање Извештаја о испуњености услова из водних услова, водне сагласности или водне дозволе који издаје ЈВП „Србијаводе“, од стране Републичке дирекције за воде, кроз једношалтерски систем. Оправдање за овај предлог је у чињеници да се мишљење/извештај ЈВП „Србијаводе“ заснива на провери документације која је потребна за издвање водне дозволе, а што може да буде део поступка издавања водне дозволе, који следи након предметног поступка.  **За примену ове препоруке, потребно је изменити и допунити Закон о водама („Сл. Гласник РС“, бр. ) 30/2010-81, 93/2012-27, 101/2016-9 и Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017).**   * 1. **Промена форме докумената (оригинал, оверена копија, копија, копија уз оригинал на увид)**   Надлежни орган захтева да привредни субјекат подноси документа у форми оригинала следећа документа:   1. Годишњи извештај са анализом и закључцима о мерењима из пројекта техничког осматрања са анализом и оценом стања овлашћеног правног лица 2. Атест уређаја (затварача, прелива, евакуационих органа и др.) за регулацију протока на брани издат од овлашћеног правног лица   Како форма документа не утиче на веродостојност података, с обзиром на то да се документи прилажу ради добијања техничких података, предлаже се свођење форме на ниво копије.  **За примену ове препоруке, није потребна измена прописа.**   * 1. **Увођење / модификација обрасца административног захтева**   Предлаже се унпређење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке потребно је изменити и допунити Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017).**   * 1. **Електронско подношење захтева**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом.  Ради реализације ове препоруке потребно је побољшати техничке услове.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Како надлежни орган наводи да у пракси захтев мора да садржи печат, потребно је укинути ову обавезу подносиоца захтева.  **За примену ове препоруке потребно је изменити и допунити Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017).**  **Републичка дирекција за воде поставиће на својој веб презентацији обавештење за странке о томе да, до измене правилника, који предвиђају обавезу да се утисне печат, привредна друштва и предузетници немају обавезу да утисну печат на захтев и остала документа која подносе, у складу са чланом 25. Закона о привредним друштвима, чиме ће се обезбедити спровођење препоруке.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ ЗАКОНА О ВОДАМА**  Члан 1.  У Закону о водама ("Сл. Гласник РС", бр. 30/2010, 93/2012 и 101/2016) у члану 122. у ставу 4. речи „подносилац захтева је дужан да прибави“ замењују се речима „Министарство, односно надлежни орган аутономне покрајине су дужни да прибаве“.  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ПРАВИЛНИК О ИЗМЕНАМА ПРАВИЛНИКА О САДРЖИНИ И ОБРАСЦУ ЗАХТЕВА ЗА ИЗДАВАЊЕ ВОДНИХ АКАТА И САДРЖИНИ МИШЉЕЊА У ПОСТУПКУ ИЗДАВАЊА ВОДНИХ УСЛОВА И САДРЖИНИ ИЗВЕШТАЈА У ПОСТУПКУ ИЗДАВАЊА ВОДНЕ ДОЗВОЛЕ**  Члан 1.  У Правилнику о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе ("Сл. Гласник РС", бр. 72/2017 и 44/2018 - др. закон) у члану 12. у ставу 1. тачка 1) брише се.  Досадашње тач. 2) и 3) постају тач. 1) и 2).  У досадашњој тачки 4) која постаје тачка 3) број „4)“ замењује се бројем „3)“.  Члан 2.  У члану 13. у ставу 1. тачка 2) брише се.  Досадашња тачка 3) постаје тачка 2).  У досадашњој тачки 4) која постаје тачка 3) број „4)“ замењује се бројем „3)“.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије“.  **НАЦРТ**  За примену препоруке 3.3. Увођење / модификација обрасца административног захтева и 3.5. Престанак употребе печата на обрасцу захтева потребно је изменити и допунити Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017). | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ВОДАМА КОЈЕ СЕ МЕЊАЈУ**  Члан 122.  Водном дозволом се утврђују начин, услови и обим коришћења вода, начин, услови и обим испуштања отпадних вода, складиштења и испуштања хазардних и других супстанци које могу загадити воду, као и услови за друге радове којима се утиче на водни режим.  Водна дозвола за коришћење подземних вода не може се издати без решења министарства надлежног за послове геолошких истраживања о утврђеним и разврстаним резервама подземних вода.  Водну дозволу издаје орган, односно јавно водопривредно предузеће, надлежно за издавање водних услова.  Пре издавања водне дозволе за објекте и радове за које водну дозволу издаје Министарство и надлежни орган аутономне покрајине ~~подносилац захтева је дужан да прибави~~ МИНИСТАРСТВО, ОДНОСНО НАДЛЕЖНИ ОРГАН АУТОНОМНЕ ПОКРАЈИНЕ, СУ ДУЖНИ ДА ПРИБАВЕ извештај јавног водопривредног предузећа о испуњености услова из водних услова, водне сагласности или водне дозволе.  Водна дозвола издаје се на одређено време, а најдуже за период од 15 година.  Министар ближе прописује случајеве у којима је потребно прибавити водну дозволу као и садржину извештаја из става 4. овог члана.  **ПРЕГЛЕД ОДРЕДБИ**  **ПРАВИЛНИКА О САДРЖИНИ И ОБРАСЦУ ЗАХТЕВА ЗА ИЗДАВАЊЕ ВОДНИХ АКАТА И САДРЖИНИ МИШЉЕЊА У ПОСТУПКУ ИЗДАВАЊА ВОДНИХ УСЛОВА И САДРЖИНИ ИЗВЕШТАЈА У ПОСТУПКУ ИЗДАВАЊА ВОДНЕ ДОЗВОЛЕ КОЈЕ СЕ МЕЊАЈУ**  Члан 12.  Захтев за издавање водне дозволе за објекте и радове за које су издати водни услови, водна сагласност или водна дозвола, поред података из члана 11. овог правилника, садржи и:  ~~1) извештај јавног водопривредног предузећа о испуњености услова из водних услова, водне сагласности или водне дозволе;~~  ~~2)~~ 1) извештај комисије о извршеном техничком прегледу објекта уколико није издата водна дозвола;  ~~3)~~ 2)пројекат за грађевинску дозволу или пројекат за извођење радова или идејни пројекат или рударски пројекат или пројекат изведеног објекта;  ~~4)~~ 3) извод из пројекта из тачке ~~3)~~ 2) овог члана.  Члан 13.  Захтев за издавање водне дозволе за објекте за које је издата употребна дозвола или решење о озакоњењу, а није издата водна сагласност, поред података из члана 11. овог правилника, садржи и:  1) решење о употребној дозволи или решење о озакоњењу;  ~~2) извештај јавног водопривредног предузећа о спремности објекта за издавање водне дозволе;~~  ~~3)~~ 2) пројекат за грађевинску дозволу или пројекат за извођење радова или идејни пројекат или рударски пројекат или пројекат изведеног објекта;  ~~4)~~ 3) извод из пројекта из тачке ~~3)~~ 2) овог члана.  За примену препоруке 3.3. Увођење / модификација обрасца административног захтева и 3.5. Престанак употребе печата на обрасцу захтева потребно је изменити и допунити Правилник о садржини и обрасцу захтева за издавање водних аката и садржини мишљења у поступку издавања водних услова и садржини извештаја у поступку издавања водне дозволе („Сл. Гласник РС“, бр. 72/2017 од 26.07.2017). | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 122.063.818,98 РСД. Усвајање и примена препорука ће донети привредним субјектима годишње директне уштеде од 120.070,73 РСД или 987,25 ЕУР.  Препоруке ће допринети истоветности поступања, правној сигурности привредних субјеката, поједностављењу поступка за привредне субјекте, скраћењу рокова у поступку, смањењу издатака, смањењу документације, транстапарентности поступка и уштеди времена. Препорукама се такође утиче и на побољшање пословног амбијента. | |